A Bizottság 2084/91/EGK Rendelete

(1991. július 12.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 2080/91/EGK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt kombinált nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. július 12-én.

a Bizottság részéről

Christiane Scrivener

a Bizottság tagja

[1] HL L 193., 1991.7.17., 6. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Készítmény, amely hozzávetőlegesen 50 tömegszázalék kolinkloridot, 35 tömegszázalék kolloid szilícium-dioxidot, 15 tömegszázalék vizet tartalmaz, és amelyet állati takarmánynál (előkeverék) használnak. | 23099099 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2309, a 230990 és a 23099099 KN-kód megfogalmazása határozza meg. |

2.Kobalt-oxidból nyert, hozzávetőlegesen 96 tömegszázalékos vagy nagyobb tisztaságú trikobalt-tetraoxid. | 28220000 | A besorolást a Kombinált Nómenklatúra 1. és 6. általános értelmezési szabályának rendelkezései, a 28. áruosztály 1. a) megjegyzése, valamint a 28220000 KN-kód megfogalmazása határozza meg. |

3.Termék, amely (95 % tiszta tömegnél több) kólsavat, zsírsavakat és gyártási folyamatból származó szervetlen sókat tartalmaz. | 29181930 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 2918, a 291819 és a 29181930 KN-kód megfogalmazása határozza meg. |

4.Ökörepe-kivonat, amelyet a folyékony epe etanollal és állati szénnel történő tisztításával (szagtalanítás és színtelenítés), valamint párologtatással történő szárításán keresztül nyernek.Ezt a terméket gyógyászati célra használják. | 30012090 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3001, a 300120 és a 30012090 KN-kód megfogalmazása határozza meg. mivel az érintett terméket a 0510 vámtarifaszám alá tartozó termékekre vonatkozóan nem megengedett módon kezelték és (közvetlenül) gyógyászati célra alkalmazták, ezért azokat a 3001 vámtarifaszám alá kell besorolni (lásd a HR 30.01 vámtarifaszámhoz tartozó kiegészítő megjegyzésének B. pontját). |

5.Közbenső termék, amely a kólsav ökörepéből való kinyerése során keletkezett, és amelyet alapvetően a kólsav és a dezoxikólsav (mintegy 80 tömegszázalékban), a zsírsavak és a szervetlen sók keveréke alkotja. | 38239091 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3823, a 382390 és a 38239091 KN-kód megfogalmazása határozza meg. |

6.Főként 12 és 13 szénatomot tartalmazó alkoholok adipinsav-észtereinek keveréke, amelyet főként szintetikus kenőanyagok gyártása során alkalmaznak. | 38239098 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 3823, a 382390 és a 38239098 KN-kód megfogalmazása határozza meg. |

--------------------------------------------------